বিপিও সামিট' ১৫- ব্র্যাক ও এশিয়া প্যাসিফিক ইউনিভার্সিটিতে অ্যাক্টিভেশন কার্যক্রম - কর্পোরেট
কর্পোরেট
বিপিও সামিট’ ১৫- ব্র্যাক ও এশিয়া প্যাসিফিক ইউনিভার্সিটিতে অ্যাক্টিভেশন কার্যক্রম
Arifur Rahman
2 বছর ago
ব্র্যাক বিশ্ববিদ্যালয় ও ইউনিভার্সিটি অব এশিয়া প্যাসিফিকে ‘বিপিও সামিট ২০১৫’ উপলক্ষে অ্যাক্টিভেশন কার্যক্রম অনুষ্ঠিত হয়েছে। ২২ নভেম্বর রোববার ব্র্যাক বিশ্ববিদ্যালয় ও ইউনিভার্সিটি অব এশিয়া প্যাসিফিকের ক্যাম্পাসে এই আয়োজন অনুষ্ঠিত হয়।
সরকারের তথ্য ও যোগাযোগ প্রযুক্তি বিভাগ এবং বাংলাদেশ এসোসিয়েশন অফ কলসেন্টার এন্ড আউটসোর্সিং (বাক্য) এর যৌথ উদ্যোগে আগামী ৯-১০ ডিসেম্বর ঢাকায় প্রথমবারের বিপিও সামিট ২০১৫ অনুষ্ঠিত হবে। সামিট উপলক্ষে দেশের বিভিন্ন বিশ্ববিদ্যালয়ে একাধিক অ্যাক্টিভেশন কার্যক্রম অনুষ্ঠিত হচ্ছে।
ব্র্যাক বিশ্ববিদ্যালয়ের আয়োজনে প্রথম আলোর যুব কর্মসূচি সমন্বয়কারী মুনির হাসানর সঞ্চালনায় আলোচনায় অংশগ্রহন করেন বিশ্ববিদ্যালয়ের ক্যারিয়ার সার্ভিস অফিসার তাজ উদ্দিন, বাংলাদেশ এসোসিয়েশন অফ কলসেন্টার এন্ড আউটসোর্সিং (বাক্য) এর যুগ্ন সাধারণ সম্পাদক মোহাম্মাদ আমিনুল হক, আমরা কোম্পানীজের জেষ্ঠ্য নির্বাহী এ জে এম রাফকাত, বিক্রয় ডট কমের সহকারী ব্যবস্থাপক ইয়াসিন আরাফাতসহ অনেকে।
ইউনিভার্সিটি অব এশিয়া প্যাসিফিকের অ্যাক্টিভেশন কার্যক্রমে অতিথি হিসেবে উপস্থিত ছিলেন ইউনিভার্সিটির উপ-উপাচার্য প্রফেসর ড. এম আর কবির, কম্পিউটার সাইন্স এন্ড ইঞ্জিনিয়ারিং বিভাগের সহযোগী অধ্যাপক আলেক কুমার শাহ, বাংলাদেশ এসোসিয়েশন অফ কলসেন্টার এন্ড আউটসোর্সিং (বাক্য) এর সাধারণ সম্পাদক তৌহিদ হোসেন, মিডিয়া সফট ডাটা সিস্টেমের ব্যবস্থাপনা পরিচালক গোপাল দেবনাথ, বিক্রয় ডট কমের সহকারী ব্যবস্থাপক (মার্কেটিং) মো. মাহবুব হাসান, আমরা টেকনোলজিসের সহাযোগী ব্যবস্থাপক (মার্কেটিং) নাহিদ আহমেদসহ অনেকে।
বিক্রয় ডট কমের পক্ষ থেকে দুটো বিশ্ববিদ্যালয়ের অংশগ্রহণকারী শিক্ষার্থীদের মধ্যে ৫০টি উপহার দেওয়া হয়। ব্র্যাক ও এশিয়া প্যাসিফিকে আমরা টেকনোলজিস আয়োজন করে কুইজ প্রতিযোগীতা। প্রতিযোগীতায় অংশগ্রহনকারী ৪ জন শিক্ষার্থীকে ৪টি স্মার্ট ফোন ও অন্য শিক্ষার্থীদের ২০টি সেলফি স্টিক উপহার দেওয়া হয়।
Comments
comments
Categories: উদ্যোগ, ক্যারিয়ার, ফিচার পোস্ট, স্থানীয় খবর
Tags: অ্যাক্টিভেশন, ইউনিভার্সিটি অব এশিয়া প্যাসিফিক, বিপিও সামিট ২০১৫, ব্র্যাক বিশ্ববিদ্যালয়, সামিট
Leave a Comment
কর্পোরেট
Powered by WordPress
Back to top